‫- סדרה של NETFLIX -‬
‫- פרק 9: אספנים -‬
‫אז אני חולמת חלומות.‬
‫ואתמול בלילה חלמתי שמצאתי את ג'ד.‬
‫והוא אמר לי‬
‫מי הורי האומנה שלו ואיפה הם גרים.‬
‫אז כשהתעוררתי הבוקר, נסעתי לשם.‬
‫אבל כשהגעתי לשם…‬
‫ג'ד נעלם.‬
‫והם היו מתים.‬
‫אני יודעת שקשה להאמין לזה, אבל…‬
‫אני מאמינה לך.‬
‫כי אתמול בלילה אני חלמתי‬ ‫שביליתי את הלילה עם הקטור.‬
‫וכשהתעוררתי הבוקר…‬
‫אלוהים.‬
‫אני יודעת.‬
‫זה אמיתי?‬
‫תיגעי בזה.‬
‫אלוהים.‬ ‫-אני יודעת.‬
‫מה קורה לנו?‬
‫אני חושבת שאני יודעת מה התשובה לזה.‬
‫אני חושבת שזו אני.‬
‫אני לא יודע איך,‬ ‫אבל רוז הכניסה את לייטה להיריון.‬
‫מה?‬
‫כפי הנראה זה קרה בחלום שלה,‬ ‫וכשלייטה התעוררה…‬
‫היא עדיין הייתה בהיריון.‬ ‫-מאוד בהיריון.‬
‫אז זה מתחיל.‬
‫רוז מחלישה את החומות שבין הממלכות.‬
‫את תספרי לבוס?‬
‫לא.‬ ‫-"לא"?‬
‫זה לא ענייני.‬
‫ממתי?‬
‫ממתי שהאדון מורפיאוס הזכיר לי‬ ‫שאני רק ספרנית‬
‫וצריכה לעסוק בספרים שלי מעתה ואילך.‬
‫הוא אמר את זה?‬
‫כן. אז…‬
‫מה עובר עליו?‬
‫לא עובר עליו כלום.‬
‫הוא תמיד היה ככה,‬
‫אבל הוא נעדר זמן רב כל כך ששכחתי.‬
‫הוא נחוש להתמודד עם המערבלת‬ ‫ועם הארקנה הנעדרים בעצמו.‬
‫- רוז ווקר -‬
‫בלי עזרה מאף אחד.‬
‫- היסט' חלומות -‬
‫אז כל חדשות שהן צריך לדווח ישירות‬ ‫ובאופן בלעדי לו.‬
‫טוב. אבל אני יכול לעדכן אותך?‬
‫עדיף שלא.‬
‫- הקורינתי -‬
‫לפי מצב הרוח הנוכחי של הוד מעלתו,‬ ‫הוא עלול לגרש את שנינו אל האפלה.‬
‫כפי שעשה לגולט.‬
‫טוב, בסדר. אלך לרגל שוב אחרי רוז.‬
‫אבל את צריכה להתפייס איתו.‬
‫אני צריכה להתפייס איתו?‬
‫כן. עכשיו זה לא הזמן לריב,‬
‫לא כשיש מערבלת שמכניסה אנשים להיריון‬
‫וסיוטים שנמלטו ואלוהים יודע מה עוד.‬
‫אתה רוצה עוד אחת?‬
‫אנחנו לא נוסעים לרוז?‬
‫לא, רוז תבוא לפגוש אותנו.‬ ‫-פה?‬
‫לא. אני צריך לנסוע למשהו שקשור לעבודה.‬
‫זה כנס.‬
‫נתקשר אליה משם.‬ ‫-כמו כנס חוברות קומיקס?‬
‫אתה אוהב חוברות קומיקס?‬
‫פעם אהבתי.‬
‫מזמן, כשהיית ילד?‬
‫כן.‬ ‫-כן.‬
‫אני יכול לשאול אותך משהו?‬ ‫-תשאל.‬
‫מה שמך?‬
‫שמת לב פעם שאנשים משתמשים בשם שלך‬
‫רק כשהסתבכת בצרות… ג'ד?‬
‫"אנחנו צריכים לדבר, ג'ד."‬
‫"בוא הנה, ג'ד."‬
‫אתה נשמע כמו דוד ברנבי.‬
‫בדיוק.‬ ‫-הוא יבוא לחפש אותי.‬
‫הוא לא.‬
‫הוא תמיד בא לחפש אותי.‬
‫לא הפעם.‬
‫אתה בורח הרבה?‬
‫גם אני.‬
‫ואספר לך סוד.‬
‫אני בורח ממש עכשיו.‬
‫באמת?‬
‫וכשנגיע לרוז, לא נצטרך שוב לברוח.‬
‫כל זה יהיה מאחורינו.‬
‫אתה מוכן לפגישה עם אחותך?‬
‫כן.‬
‫אז בוא נלך. קדימה.‬
‫אתה רוצה לנהוג?‬
‫כל זה באשמתי.‬
‫כי את מערבלת חלומות?‬
‫אני לא יודעת איך אני עושה את זה‬ ‫או אפילו מתי אני עושה את זה,‬
‫אבל אני מבטיחה לך… אני אתקן את זה.‬
‫אני איפטר מזה.‬
‫לא, ממש לא.‬
‫תראי, לא משנה מה קורה, איך שזה לא קורה,‬
‫החלומות שלנו מתגשמים.‬
‫את מצאת את ג'ד בחלומות שלך.‬
‫ואני מצאתי את הקטור.‬
‫למעשה…‬
‫הוא ביקש ממני לחיות איתו שם.‬
‫איפה?‬
‫בחלומות שלך?‬
‫איך? זה בלתי אפשרי.‬
‫אין לי מושג.‬ ‫כלומר, אם זה יכול לקרות, אני חייבת לנסות.‬
‫אז את פשוט… תוותרי על החיים שלך כאן?‬
‫אילו חיים?‬ ‫-אל תגידי את זה.‬
‫אבל זה נכון.‬
‫ו… תמיד תוכלי לבקר.‬
‫איך?‬
‫באותה דרך שאת מצאת את ג'ד‬ ‫ואני מצאתי את הקטור.‬
‫בחלומות שלך.‬
‫הלו?‬ ‫-היי.‬
‫אני מתקשר כי מצאתי את אחד הפלאיירים שלך.‬
‫בנוגע לילד שנעדר?‬ ‫-כן?‬
‫אני חושב שמצאתי אותו.‬
‫רוז?‬ ‫-ג'ד?‬
‫היי!‬ ‫-היי.‬
‫אני לא מאמינה. אתה בסדר? איפה אתה?‬
‫אנחנו במלון בג'ורג'יה. תבואי לקחת אותי?‬
‫כן. אני יוצאת עכשיו, ג'די.‬
‫תגיד לי מה שם המלון.‬
‫- מלון רויאל אמפייר -‬
‫- ברוכים הבאים!‬ ‫כנס דגנים שגרתיים -‬
‫מלון רויאל אמפייר.‬
‫אתה במרחק של כשלוש שעות מפה. זה בסדר?‬
‫היא במרחק של שלוש שעות.‬
‫אני אענה לה.‬
‫רוז. אל תמהרי.‬ ‫רק תתקשרי אלינו למספר הזה כשתגיעי הנה.‬
‫תודה. כמעט שכחתי. מה שמך?‬
‫נתראה בקרוב.‬
‫בסדר, ילד. בוא נלך.‬
‫- כנס דגנים -‬
‫- כנס דגנים שגרתיים -‬
‫נהגתי שלושה ימים. הנסיעה הרגה אותי.‬
‫אני שונא עיירות כאלה.‬ ‫לולא הכנס, הייתי מת כדי לא לבוא לפה.‬
‫- שלום‬ ‫שמי סטוקר לילי -‬
‫מה אתה מחפש?‬ ‫-זה כנס דגני בוקר.‬
‫חשבתי שיהיו דגני בוקר.‬
‫אתה עדיין רעב?‬
‫טוב. שב שם ונשיג לך משהו לאכול.‬
‫אני מסוגלת לחסל סטייק.‬
‫סטייק טוב ומלא דם.‬
‫הם מכינים פאדג' שוקולד קטלני.‬
‫גרסת הטלוויזיה שחטה אותו,‬ ‫אבל אפשר למצוא אותו בשלמותו ברשת.‬
‫בחיי, חשבתי שכבר נסתם הגולל‬ ‫על העסק הזה בשנות ה-60.‬
‫ואז הארי כיבה את האורות. זה כמעט הרג אותי.‬
‫אני מת מהבחור הזה.‬
‫נקמת ההזנחה, בבקשה.‬
‫הנה הוא.‬
‫אורח הכבוד שלנו לא צריך לחכות בתור.‬
‫יש לנו תגי שמות ומפתחות לחדרים‬ ‫בשבילך ובשביל האישה הצעירה שתצטרף אליך.‬
‫גם אחיה הקטן איתי.‬
‫תשקול להגיד לו שלא ייכנס לשטחי הכנס.‬
‫כן.‬
‫מיס ווקר? זה גילברט.‬
‫שנייה אחת.‬
‫לכי. אני אהיה בסדר.‬
‫- ראיתם ילד זה? -‬
‫בעל הבית המוערך שלנו‬ ‫אמר לי שאלו אוזלים לנו.‬
‫האמת שאנחנו כבר לא צריכים אותם.‬
‫בדיוק קיבלתי טלפון. מישהו מצא את ג'ד.‬
‫מה? איפה?‬
‫הוא במלון בג'ורג'יה. אני יוצאת לשם עכשיו.‬
‫אני מקווה שאת לא נוסעת לבדך.‬
‫לייטה מרגישה לא טוב, אז…‬
‫את חייבת להרשות לי להתלוות אלייך.‬
‫אני סבור שאמריקה‬ ‫היא מקום גדול ומלהיב מאוד,‬
‫ואדם צעיר שמטייל בה לבדו‬ ‫יכול להיקלע לכל מיני תסבוכות.‬
‫כפי שראינו באותו ערב.‬
‫זה אדיב מאוד מצדך, אבל…‬
‫אם תואילי להיענות להצעתי,‬
‫אני די איהנה מתפקיד האביר הנודד החובבן.‬
‫יש לי חרב-מקל ההליכה שלי‬ ‫ואקדח תופי עתיק אבל שמיש.‬
‫בסדר. אבל לא נצטרך להגן על עצמנו‬ ‫במקום שאנחנו נוסעים אליו.‬
‫האמת שיצא לי לפגוש אותו פעם.‬
‫פגשת את הזאב הרע?‬
‫את השחקן שדיבב אותו.‬
‫וואו.‬
‫היי. כיף.‬
‫ארץ הכיף. לא "כיף". ארץ הכיף.‬
‫הבנתי. סליחה.‬
‫זה בסדר.‬ ‫-אני רואה שפגשת את ידידי הצעיר.‬
‫הוא איתך?‬
‫אכן.‬
‫הוא ואחותו הם אורחיי ונמצאים תחת הגנתי.‬
‫זה מובן?‬
‫כן. זה מובן.‬
‫אני שמח לשמוע. בוא, ג'ד.‬
‫נעים להכיר אותך.‬
‫אתה בטוח שלא מפריע לך לנהוג?‬ ‫-לא. בכלל לא.‬
‫כשעזבתי את ביתי שמתי לי למטרה‬ ‫לראות כמה שניתן מהעולם הזה.‬
‫וביתך הוא באנגליה? אתה נשמע אנגלי.‬
‫תודה.‬
‫פשוט, את מבינה, בשבילי מטרת הטיול‬
‫היא לא לדרוך בארץ זרה,‬
‫אלא סוף סוף לדרוך בארצך שלך‬ ‫כאילו היא ארץ זרה.‬
‫אז מדובר בחזרה הביתה?‬
‫כן. אני מניח שבכך מדובר, בסופו של דבר.‬
‫ואת ומיס הול תיסעו הביתה,‬ ‫אני מניח. עם ג'ד?‬
‫האמת שללייטה יש תוכניות אחרות.‬
‫כן, אמרת שהיא לא חשה בטוב.‬
‫הכול בסדר?‬
‫אני מקווה.‬
‫את בטוחה שזה בסדר?‬
‫בטוחה מאוד.‬
‫מה זה היה?‬
‫רעידת אדמה.‬
‫מיד אשוב.‬
‫זה לא קרה מעולם, אני מבטיח לך.‬
‫אני מאמינה לך.‬
‫הוא בסדר.‬
‫אני מניח שאם רעידות אדמה קורות במציאות‬
‫הן יכולות לקרות גם בחלומות, נכון?‬
‫כן. אנחנו קוראים להן סיוטים.‬
‫בואי הנה.‬
‫זה נראה לך כמו סיוט?‬
‫בכלל לא.‬
‫לוש? את פה?‬
‫סליחה, בוס. חיפשתי את לוסיאן.‬
‫נתראה.‬ ‫-חכה.‬
‫למה חיפשת את לוסיאן?‬
‫הרגע חווינו פעילות סייסמית מינורית‬
‫וקצת, אתה יודע, נזק שרציתי לדווח עליו.‬
‫אז למה לא לדווח עליו לי?‬
‫כי אתה עסוק?‬
‫בזמן שנעדרת,‬ ‫לוסיאן התחילה לטפל בדברים האלה,‬
‫אז חשבתי, למה להטריד אותך כש…‬
‫מרווין, אם החלימה ניזוקה באופן כלשהו,‬
‫אני אהיה זה שיטפל בכך.‬
‫נו, באמת.‬
‫שאתקן את זה בשבילך?‬
‫או שזה פשוט ימשיך לקרות?‬
‫זה לא ימשיך לקרות‬
‫כי אני אמצא את הגורם לאירועים האלו‬
‫ואני אחסל אותו.‬
‫תודה, מרווין.‬ ‫-אין בעד מה.‬
‫לוסיאן?‬
‫אדוני.‬
‫באתי להחזיר את אלו…‬
‫ולהעריך את מידת הנזק‬ ‫שנגרם מהאירועים האחרונים.‬
‫יש לך מושג כלשהו מה גרם להם?‬
‫הנחתי שזה אתה, אדוני.‬ ‫-אני?‬
‫מוסיף עוד שיפורים לממלכה… מכיוון שחזרת.‬
‫לוסיאן, כשדיברנו לאחרונה,‬
‫לא התכוונתי לרמוז‬ ‫שמאמצייך מחוץ לספרייה הם חסרי ערך.‬
‫אני באמת רוצה להסיר ממך אחריות‬
‫שאילו הייתי כאן, לא הייתה נופלת על כתפייך.‬
‫אני מבינה.‬
‫ו… במהלך הזמן ההוא,‬
‫חווית אירועים סייסמיים דומים כלשהם?‬
‫לא.‬
‫יש לך איזושהי תאוריה לגבי המקור שלהם?‬
‫מתוקף תפקידי כספרנית בלבד? כן.‬
‫אבל לא תאהב אותה.‬ ‫-דברי.‬
‫אני יודעת שאתה מחכה לראות‬
‫אם המערבלת תוביל אותך‬ ‫לקורינתי ולפידלר'ס גרין.‬
‫כפי שהובילה אותך לגולט.‬ ‫-זה עוד עשוי לקרות.‬
‫כן, אבל בזמן שאתה מחכה,‬ ‫היא גורמת לסדקים ביסודות.‬
‫רוז ווקר ביקרה בעבר בממלכה הזאת‬ ‫ולא גרמה לנזק.‬
‫זה משהו אחר, משהו חדש.‬ ‫-ייתכן.‬
‫אבל אם יש משהו חדש בחלימה‬ ‫ואתה לא יצרת אותו,‬
‫איך הוא הגיע לפה?‬
‫זאת המערבלת. אני מבטיחה לך.‬
‫אני אסירת תודה לך, יוניטי.‬
‫את עשית את כל העבודה, רוז חמודתי.‬
‫אוכל לבקש ממר הולדאוויי שישלח כרטיסים?‬
‫כדי ששניכם תבואו?‬
‫אני אשמח. תודה לך.‬
‫אבקש ממנו שידאג לכך‬ ‫שתהיי האפוטרופוסית החוקית של ג'ד.‬
‫כדי שאיש לא יוכל לקחת את ג'ד שוב.‬
‫זה יהיה בסדר?‬
‫כן! תודה, יוניטי.‬
‫תודי גם למר הולדאוויי בשמי.‬
‫תודה לך, רוז חמודתי.‬
‫אצור קשר עם עמיתיי בארה"ב.‬
‫מה אם הם יגורו כאן?‬
‫כאן?‬ ‫-בלונדון.‬
‫תוכל למצוא לנו בית.‬
‫רוז תוכל לכתוב, ג'ד ילך לבית ספר.‬
‫אוכל לאמץ אותם.‬
‫בגילך?‬
‫תשמח בשמחתי, מר הולדאוויי.‬
‫יהיו לי חיים ככלות הכול.‬
‫את נוסעת ללונדון?‬
‫ואהיה האפוטרופוסית החוקית של ג'ד מעכשיו.‬
‫שכה אחיה, זה מאוד בוגר מצדך, רוז ווקר.‬
‫נכון?‬
‫מה קרה?‬ ‫-מה אם ג'ד ואני…‬
‫מה אם הוא לא יחבב אותי?‬
‫או גרוע מזה, אני לא אחבב אותו?‬
‫מה?‬ ‫-זה פשוט מרשים כל כך.‬
‫הרשית לעצמך להיות מאושרת לדקה כמעט‬
‫לפני שהמצאת לעצמך בעיות חדשות.‬
‫אני פשוט לחוצה.‬
‫לא ראיתי אותו מאז שהיה בן חמש.‬
‫הדבר היחיד שאני זוכרת ממנו‬ ‫זה שהוא אהב אצבעות עוף.‬
‫זה הדבר היחיד שהוא היה מוכן לאכול.‬
‫הוא בטח שונה לגמרי עכשיו.‬
‫אחותך תהיה כאן בעוד כמה שעות‬ ‫ואני צריך שתעשה לי טובה‬
‫ופשוט תישאר בחדר עד שהיא תגיע, בסדר?‬
‫אני לא יכול לבוא איתך?‬ ‫-לא. תאמין לי, לא כדאי לך.‬
‫יש שם רק חבורה של מבוגרים משועממים.‬
‫אז למה אתה הולך?‬
‫אני אהפוך את זה… לפחות משעמם.‬
‫אז נתראה בעוד שעתיים. אל תפתח את הדלת.‬
‫לא אפתח, אלא אם זה אתה.‬
‫בסדר. אנחנו חייבים לשמור עליך, ג'ד ווקר.‬
‫- מלון רויאל אמפייר‬ ‫ברוכים הבאים! -‬
‫- מלון אמפייר‬ ‫כנס דגנים שגרתיים -‬
‫שלום.‬ ‫-שלום.‬
‫תודה לכולכם שהגעתם.‬
‫כן… שמעתי לאחרונה סיפור‬ ‫שחשבתי שאולי ישעשע אתכם.‬
‫כפי הנראה טלפון מצלצל בתחנת משטרה.‬
‫השוטר שבתורנות עונה, וקול של אישה אומר,‬
‫"הצילו. קצרו אותי."‬
‫השוטר אומר, "את לא מתכוונת ל'כיסחו'?"‬
‫"לא", היא אומרת, "הוא השתמש בחרמש".‬
‫אז ממש טוב לראות רבים כל כך מאיתנו פה,‬
‫המון פנים מוכרים וגם פנים חדשים.‬
‫לאלו מכם שמצטרפים אלינו בפעם הראשונה,‬
‫יש כמה כללים שעלינו לדבוק בהם.‬
‫ראשית, השתמשו בכינוי שמסרתם לנו,‬
‫שהודפס על תג השם שלכם.‬
‫בלי שמות אזרחיים.‬
‫שנית, אל תירקו לבאר שאתם שותים ממנה.‬
‫אז אסור לכולכם לעסוק באספנות‬ ‫עד שהכנס יסתיים‬
‫ותהיו במרחק של לפחות 300 ק"מ.‬
‫שלישית, בנימה מצערת,‬
‫איש המשפחה,‬ ‫שהיה אמור להיות הנואם האורח שלנו השנה,‬
‫לא יכול להגיע.‬
‫לא. בחייך.‬
‫אבל… בכל רע יש טוב,‬
‫וזהו עונג גדול בשבילי‬
‫להיות מסוגל להציג את אורח הכבוד החדש שלנו.‬
‫רבותיי, גבירותיי…‬
‫הקורינתי.‬
‫הקורינתי יישא את הנאום המרכזי באולם הזה‬ ‫מיד לאחר ארוחת הערב.‬
‫לפני כן, נערוך קבלת פנים עם קוקטיילים.‬
‫ושלושה פאנלים ראשונים‬ ‫כדי לפתוח את סוף השבוע.‬
‫פאנל "דאגו שזה ישתלם" יערך באולם A…‬
‫מה שמרתק אותי באנושות‬
‫הוא שכל כך הרבה אנשים‬ ‫מחפשים סיבות להיות עצובים.‬
‫רק כשהם מתבוססים באומללות שיצרו לעצמם‬
‫הם באמת מרוצים.‬
‫אני משעמם אותך.‬
‫בכלל לא.‬
‫יופי. כי אני אוהב פרדוקסים.‬
‫גם צ'סטרטון אהב אותם.‬
‫למשל צדקה.‬ ‫צדקה היא בדרך כלל אחד משני הדברים הבאים,‬
‫לסלוח על מעשה שהוא בלתי נסלח,‬ ‫או לאהוב אדם שלא ניתן לאהוב אותו.‬
‫או למשל אהבה. אהבה היא דוגמה טובה אף יותר.‬
‫לאהוב משמעו לאהוב את זה שאינו ניתן לאהבה.‬
‫לסלוח משמעו לסלוח למה שהוא בלתי נסלח.‬
‫אמונה משמעה להאמין במשהו שלא ייאמן.‬
‫ותקווה משמעה לקוות‬ ‫אפילו כשהכול נראה חסר תקווה.‬
‫תראי אותך.‬
‫אני יודעת, אני ענקית.‬
‫את מהממת.‬
‫הלוואי שהתינוק הזה יזדרז ויגיע.‬ ‫עברו כבר חודשים.‬
‫עברו שעתיים.‬
‫אין מצב.‬
‫כנראה הזמן נע באופן שונה כאן.‬
‫בואי, אראה לך את הבית.‬
‫הלוואי שיכולת לראות אותו כשעברנו לגור בו.‬
‫למה? מה ההבדל?‬
‫סבלנו מנזק מרעידות אדמה.‬
‫אני כל כך שמחה שאת כאן!‬
‫אז מה נראה לך?‬
‫תגיד ללוסיאן שהיא צדקה לגבי מקור הרעידות.‬
‫ושאני מטפל בזה.‬
‫הקטור, תראה מי פה.‬
‫לייטה, את זוכרת שסיפרתי לך‬ ‫על האל מורפיאוס, מלך החלומות?‬
‫מה אתה רוצה?‬
‫הוא רוצה שנעזוב.‬
‫למה?‬
‫כי אין לרוח רפאים אפשרות לחמוק מן הגורל‬ ‫ולהסתתר בחלימה.‬
‫ובת אנוש לא תוכל להימלט מיגונה פה.‬
‫אתם לא רואים את הנזק‬ ‫שהנוכחות שלכם גרמה לממלכה הזאת?‬
‫לא אוכל להרשות לכם להישאר.‬
‫יש משהו שנוכל לעשות?‬
‫מקומך עם המתים.‬
‫עליך ללכת למקום שאליו יועדת.‬
‫אני מצטער, אבל עליכם להיפרד זה מזה עכשיו.‬
‫לא. אני לא מוכנה לאבד אותך שוב.‬
‫אני אוהב אותך כל כך.‬
‫אתה לא הולך לשום מקום.‬
‫צא מהבית שלנו.‬
‫לייטה.‬
‫מספיק.‬
‫תגידי… תגידי לתינוק שאני…‬
‫לא.‬
‫בבקשה! תפסיק.‬ ‫-הקטור?‬
‫חלום, תפסיק בבקשה!‬ ‫-לא!‬
‫הקטור!‬
‫לא…‬
‫בעלך מת לפני זמן רב.‬ ‫הוא היה רוח רפאים וזה חלום.‬
‫התינוק הוא שלך… לעת עתה.‬
‫מה זאת אומרת?‬
‫הילד נהרה בחלימה.‬
‫הוא שלי.‬
‫מה?‬
‫ויום אחד אבוא לקחת אותו.‬
‫אתה לא. אתה לא תעשה…‬
‫החלום הזה נגמר.‬
‫הרגת את הידיד שלי.‬ ‫-איך הגעת לכאן?‬
‫מול אשתו, ואז איימת לקחת את התינוק שלה?‬
‫את יודעת למה זה קרה?‬
‫מערבלת שצוברת כוח‬ ‫יכולה להחליש את החומות שבין חלומות.‬
‫לא ביקשתי דבר מזה.‬
‫ואף על פי כן!‬ ‫-לא!‬
‫אני לא רוצה שתתקרב שוב אליי או אל חבריי.‬
‫רוז, תקשיבי לי.‬
‫אני מקשיבה לך.‬
‫אמרת שמערבל יכול‬ ‫ליצור יקומים או להרוס אותם.‬
‫אז אני מציעה שתניח ליקום שלי.‬
‫רוז…‬ ‫-החלום הזה נגמר.‬
‫- שיחה נכנסת - לייטה -‬
‫היי, את בסדר?‬
‫הוא לקח את הקטור.‬
‫אני יודעת. את בסדר?‬
‫פיזית, כלומר, הכול…‬
‫אני עדיין בהיריון.‬
‫זה טוב, נכון?‬
‫הוא אמר שייקח את התינוק.‬
‫הוא לא.‬
‫הוא לא יטריד שוב אותך או אותי לעולם.‬
‫אני מבטיחה.‬
‫הגענו.‬
‫גילברט ואני בדיוק הגענו למלון.‬
‫אנחנו ניקח את ג'ד ונחזור מיד. בסדר?‬
‫בסדר.‬ ‫-נתראה בעוד כמה שעות.‬
‫היא בסדר?‬
‫טוב, אז בואי נמצא את אחיך.‬
‫סליחה, אבל אתה צעיר וחתיך‬ ‫מכדי להיות הקורינתי.‬
‫יפה מצדך לומר.‬
‫תמיד הייתי סקרן.‬ ‫האם השם לקוח מכתבי הקודש? אזכור לפאולוס?‬
‫או לקורינתוס? עיר החטא הרומית?‬
‫או שאתה פשוט בעניין של ריפוד מעור?‬
‫כל הנזכר לעיל.‬
‫תסלחו לי לרגע?‬
‫היי.‬ ‫-היי.‬
‫סליחה שבהיתי. פשוט…‬
‫אני לא מאמין שאתה פה.‬
‫אני מעריץ שרוף.‬
‫היה מאמר מפורט מאוד על העבודה שלך ברשת.‬
‫אני לא יודע אם ראית אותו.‬ ‫זה בבלוג שנקרא "טהור".‬
‫אצטרך לחפש אותו.‬
‫אוכל לשלוח לך אותו אם תרצה.‬
‫אני הבוגימן, דרך אגב.‬
‫- שלום‬ ‫שמי הבוגימן -‬
‫אני רואה.‬
‫כן. תגיד, אני יכול… להזמין אותך למשקה‬
‫אם אבטיח לא לשאול יותר מדי שאלות מעצבנות?‬
‫אני לא רוצה להשתלט עליך.‬
‫בוא נשתה מאוחר יותר.‬
‫אני אשמח.‬ ‫-כן.‬
‫אני רואה שפגשת את הבוגימן.‬
‫אכן.‬
‫וזה… לא הבוגימן.‬
‫אתה בטוח?‬
‫הבוגימן מת.‬ ‫הוא טבע בלואיזיאנה לפני שלוש שנים.‬
‫אבל איך אתה יודע?‬
‫אני יודע.‬
‫אנחנו נטפל בזה מיד.‬
‫הוא הזכיר בלוג בשם "טהור".‬
‫אנחנו נדאג לזה.‬
‫אני אבדוק את זה.‬
‫מיד אשוב.‬
‫- בריכת שחייה -‬
‫היי, זאת רוז ווקר. אחותו של ג'ד.‬
‫אני כאן בלובי כשתשמע את זה. אז תודה.‬
‫אז אנחנו… נחכה פה או…‬
‫לא יזיק להסתובב.‬
‫כן.‬
‫סליחה, אדוני, גברתי?‬
‫סליחה, אבל האזור הזה מיועד לבאי הכנס בלבד.‬
‫כנס דגנים שגרתיים.‬ ‫כן, ראיתי את השילוט שלכם בחוץ.‬
‫אני רק מחפשת את אחי. אכנס לרגע ואצא.‬
‫אסור לי לאשר לך.‬ ‫-רק לשנייה.‬
‫אין שום ילדים באזור הכנס.‬
‫מי כמוני יודע.‬
‫אין ילדים בכנס דגני בוקר?‬
‫נראה שזו הזדמנות מפוספסת קמעה,‬
‫או שאולי מדובר יותר בדייסות ובמוזלי?‬
‫אולי תפסיק? אני צריך לרשום את האנשים האלה.‬
‫עושה רושם שהרגזתי אותו בשאלות שלי.‬
‫תאר לעצמך כמה זה ירגיז אותו‬ ‫אם יגלה שיש לנו את אלה.‬
‫- שלום‬ ‫שמי הדוד ההולנדי -‬
‫אז אני מבין שאנחנו משתתפים בכנס.‬
‫הדבר היחיד שג'ד אהב יותר מאצבעות עוף‬ ‫היה דגני בוקר.‬
‫אני אבדוק בבריכה, אתה תבדוק באולם הכנס,‬
‫וניפגש פה בעוד 15 דקות?‬
‫כמה מרגש!‬
‫מעולם לא הייתי דוד.‬
‫- אין כניסה לציבור הרחב‬ ‫באי הכנס בלבד -‬
‫- כנס דגנים שגרתיים‬ ‫פאנל "דאגו שזה ישתלם" -‬
‫אפילו עשר אלפיות לכל קורבן שיזוהה‬ ‫זה לא מחיר מופרז.‬
‫צריך לזכור שהם ישלמו כדי לדעת בוודאות.‬
‫- שלום ילדה קטנה -‬
‫אם המשטרה לא תסכים, המשפחות יסכימו.‬
‫- פגר -‬
‫המטרה היא שימשיכו לקוות.‬
‫כי הם ישלמו לכם תמורת הוכחה שהפרס בחיים.‬
‫זה לא המון,‬ ‫אבל זה בדרך כלל ישיג לכם כמה אלפים לפחות.‬
‫תוספת הכסף היא נחמדה,‬ ‫אבל אנחנו לא עושים את זה בשביל כסף.‬
‫אנחנו עושים את זה כי זה הייעוד שלנו.‬
‫כי אנחנו אוהבים לעשות את זה.‬
‫אנחנו אומנים.‬
‫"יש לה עיניים שגברים כה מעריצים‬
‫וגוף אף יותר מקסים‬
‫לידיה, הו, לידיה‬
‫אותה אנציקלופדיה‬
‫הו, לידיה, מלכת הקעקועים…"‬
‫- עבודת נשים -‬
‫"קרב ווטרלו על גבה המפעים…"‬
‫אני חייבת לומר לכן שנמאס לי‬ ‫מהדעות הקדומות נגד נשים בתחום שלנו.‬
‫שזה איכשהו קל לנו יותר‬ ‫כי אנחנו משתמשות בנשיות שלנו.‬
‫מה שהם באמת מתכוונים אליו זה מיניות.‬
‫כאילו המיניות של אישה קובעת את ערכה.‬
‫אני לא יודעת מה איתכן,‬ ‫אבל אני לא משתמשת במיניות כשאני אוספת.‬
‫- מיתוס אמריקה‬ ‫העגונה -‬
‫אני משתמשת באותם כישורים‬ ‫כמו כל אחד אחר כאן: אינטליגנציה, מוכנות,‬
‫וכוח הזרוע, אם יש בכך צורך.‬
‫השגתי 171. הטבעתי את רובם.‬
‫זה לא משחק של מספרים בשבילי. מדובר באדם.‬
‫אני לא אקח כל אחד.‬ ‫יש לי התמחות. אני אנין טעם.‬
‫אני אל רחום והוגן.‬
‫- דת -‬
‫שכן אני משחרר גברים ונשים וילדים‬
‫מהסבל והעינויים של חייהם.‬
‫ואני נותן להם חיים חדשים בגן העדן שלי.‬
‫כנוצרי שנולד מחדש,‬ ‫אני רוצה להתנער מהמטורף הזה.‬
‫- זמר הנשמה, פטיש האלוהים, אדוני -‬
‫אני ממלא את רצונו של האל.‬
‫בעזרת הפטיש שלי.‬
‫בעזרת האהבה שלי.‬
‫לא אני מחליט מי יחיה ומי ימות‬
‫זו ההחלטה של אלוהים.‬
‫אלוהים אומר לי לעשות את זה.‬
‫אלוהים אומר לי להרוג אותם.‬
‫בלוג "טהור" נכתב על ידי‬ ‫מי שהוא כביכול מעריץ בשם פיליפ סיטץ.‬
‫שכפי שאתה רואה,‬ ‫נראה בדיוק כמו הבוגימן שלנו.‬
‫כן.‬ ‫-מכיוון שאתה האורח שלנו,‬
‫האם תרצה… לאסוף את מר סיטץ?‬
‫חשבתי שלא יורקים לבאר ששותים ממנה.‬
‫אלא אם אין ברירה.‬
‫הצורך הוא מן השטן.‬
‫אבל כמעריצים שלך, אנחנו חייבים לשאול,‬ ‫האם נוכל לצפות בך כשאתה עובד?‬
‫כמובן.‬
‫או שנוכל לעבוד ביחד ולחלוק בחוויה.‬
‫הצטרך אלינו, בבקשה.‬
‫אז…‬
‫היי, זו רוז ווקר, שוב. אני בבריכה עכשיו,‬
‫אבל אני מניחה שאבדוק‬ ‫אם אתה וג'ד נמצאים במסעדה.‬
‫תתקשר אליי כשתשמע את זה.‬
‫איפה אתה צד?‬
‫יש לי מקום נהדר.‬
‫יש שם אלפי אנשים.‬
‫והמון ילדים קטנים ויפהפיים‬ ‫שמשוטטים לבדם, הולכים לאיבוד.‬
‫תמיד שמחים לפגוש מישהו‬ ‫שהוא ידידותי וטוב לב.‬
‫כן.‬
‫אפשר לקחת אותם למקומות שקטים‬
‫שבהם איש לא יפריע לך עד שתסיים.‬
‫ואם אתה לא יכול למצוא ילדים שישחקו איתך,‬
‫תמיד תוכל לבלות באטרקציות.‬
‫כן, ככה אני התחלתי לאסוף.‬
‫איך אתה התחלת?‬
‫פורנו.‬
‫לאבא שלי היה מנוי ל"פלייבוי".‬
‫הייתי נועל את עצמי בחדר האמבטיה איתם.‬
‫ואז שונא את עצמי לאחר מכן ו…‬ ‫קורע את המגזינים לגזרים.‬
‫ואז כשסוף סוף עשיתי סקס עם אישה אמיתית,‬
‫זה היה…‬
‫נורא.‬
‫אז עשיתי מה שאני תמיד עושה.‬
‫קרעתי אותה לגזרים.‬
‫אני יכול להשאיר הודעה למישהי?‬
‫שמה רוז ווקר.‬
‫גב' ווקר עוד לא נרשמה.‬
‫כשתירשם, אוכל להודיע לה.‬
‫לא, אבל היא לא אורחת כאן.‬
‫הוזמן לה חדר.‬
‫באמת?‬
‫תוכלי להשאיר לה הודעה, בבקשה? מגילברט.‬
‫היי, בדיוק חיפשתי אותך.‬
‫יש לך…‬
‫יש לך זמן למשקה בבר עכשיו?‬
‫אולי נמצא מקום קצת שקט יותר?‬
‫כן. בסדר.‬
‫היי, אני מחפשת את אחי הצעיר.‬
‫תהיתי אם ראית אותו?‬
‫- ראיתם את הילד הזה?‬ ‫צרו קשר: רוז ווקר -‬
‫את רוז ווקר.‬
‫נכון. למה?‬
‫יש לי פה את המפתח לחדר שלך.‬
‫המפתח לחדר שלי?‬
‫והודעה מגילברט.‬
‫הוא אמר שהוא מצטער אבל נאלץ לחזור הביתה.‬
‫הוא אמר למה?‬
‫לא, אני מצטערת.‬ ‫אבל אוכל לשלוח מישהו ללוות אותך לחדרך?‬
‫- חדר מספר: 1007 -‬
‫לא, אמצא אותו. תודה.‬
‫לוסיאן?‬
‫אדוני. יש משהו שאני חייבת לומר לך.‬
‫אני אקשיב.‬
‫אבל קודם עלייך לתת לי לומר לך ש…‬
‫צדקת.‬
‫המערבלת אכן הייתה אחראית לנזק לממלכה שלנו,‬
‫ואני… טעיתי‬
‫בכך שסיכנתי את ביטחוננו‬ ‫בתקווה שתאתר את הארקנה הנעדרים.‬
‫לא טעית לגמרי, אדוני.‬
‫היא מצאה את שניהם.‬ ‫-מה?‬
‫את הקורינתי ואת פידלר'ס גרין?‬ ‫איפה? איך את יודעת?‬
‫פידלר'ס גרין סיפר לי.‬
‫אני מתנצל, אדוני, על שעזבתי.‬
‫למה? למה עזבת?‬
‫בטחתי בך. היית ליבה של החלימה.‬
‫לא, אדוני.‬
‫אתה היית ליבה של החלימה. ונעלמת.‬
‫הייתי סקרן.‬
‫ומסתבר שהחיים כבן אנוש מכילים תוכן‬
‫שמעולם אפילו לא דמיינתי כשהייתי כאן.‬
‫ולכן חזרתי, כי… הוא רוצח אותם.‬
‫הקורינתי?‬
‫עושה רושם שהוא בנה כת של מעריצים‬ ‫שהורגים להנאתם,‬
‫מסכנים את עולם הערות‬
‫ואת חייה של חברה בשם רוז ווקר.‬
‫הקורינתי מצא את רוז ווקר?‬
‫כן.‬
‫תוכל להעלות בדעתך‬ ‫את הנזק שיוכל להסב עם מישהי כמו רוז?‬
‫אתה חייב לומר לי איפה הם.‬
‫היי, חבר'ה, מה…‬
‫מה קורה פה?‬
‫אנחנו יודעים מי אתה… פיליפ.‬
‫על מה אתה מדבר? אני הבוגימן.‬
‫באמת. זה אני.‬
‫אתה לא אחד מאיתנו.‬
‫לא. אני כן, אני…‬
‫אני רוצה להיות. אני רוצה להבין,‬ ‫לכן הייתי חייב לבוא לפה.‬
‫כדי לראות את כולכם.‬
‫כדי ללמוד.‬
‫טוב, אז… בוא נלמד אותך.‬
‫הרופאה הטובה.‬
‫היא אוהבת להרוג את קורבנותיה‬ ‫בהסרת איבריהם, בזה אחר זה.‬
‫נמרוד הוא צייד.‬
‫הוא מסוגל לפשוט עור, להוציא עצמות, לחלק‬ ‫לנתחים ולהוציא מעיים של כל חיה בתוך דקות.‬
‫ובאשר אליי, ובכן…‬
‫אני אוהב את העיניים.‬
‫הוא שלי.‬
‫חבר.‬ ‫-סליחה.‬
‫אתה בסדר? מה קרה?‬
‫הם רודפים אחריי.‬
‫מי רודף אחריך?‬
‫בוא.‬
‫תהיה בטוח בחדר שלי. טוב?‬
‫אז גם הוא בילה‬ ‫את המאה האחרונה בעולם הערות.‬
‫כן, אבל נראה שהוא חווה‬ ‫את הדברים הגרועים ביותר שבמין האנושי.‬
‫ובכל זאת, נראה שהזמן שבילה שם שינה אותו‬ ‫כפי שהוא שינה אותי.‬
‫באיזה אופן?‬
‫לוסיאן, הוא בא אלייך ואמר לך שהוא טעה.‬
‫זאת הייתה כמעט התנצלות.‬
‫מורפיאוס שאני הכרתי לא היה מסוגל לזה.‬
‫אז אולי הוא יהיה רחום כלפיך‬ ‫מכיוון שחזרת מרצונך.‬
‫לא חשוב מה יקרה לי.‬
‫מה שחשוב הוא שחלום יעצור את הקורינתי‬
‫ויציל את רוז ווקר.‬
‫אי אפשר להציל את רוז ווקר.‬
‫למה שתגידי דבר כזה?‬
‫אתה לא יודע?‬
‫היא מערבלת.‬
‫אללי.‬
‫הייתי צריך לדעת.‬
‫מה עשיתי?‬
‫הוא… יצטרך להרוג אותה.‬
‫- 1007 - סוויטה ג'וניור -‬
‫שלום?‬
‫ג'ד?‬
‫רוז?‬
‫ג'ד?‬ ‫-רוז!‬
‫לא תוכלי לקחת אותו! הוא החבר שלי!‬
‫תפסיק.‬ ‫-שיחקנו.‬
‫עזוב אותו. הוא אחי.‬ ‫-הוא שלי!‬
‫עזוב אותי!‬
‫מהר!‬
‫קדימה!‬
‫הצילו!‬
‫פגעתם בי.‬
‫עכשיו אצטרך לפגוע בכם.‬
‫שלום, רוז.‬
‫אל תדאגי.‬
‫אתם בטוחים איתי.‬
‫תרגום כתוביות: זיוית אוריין‬